runetrust/blame-folketinget-dk huggingface dataset:
Theresa Scavenius (UFG), 2024-10-24:
Det er, at når vi netop, som den forrige ordfører også nævnte, sidder i Europaudvalget og diskuterer europæisk handelspolitik, er afskovning slet ikke et kriterie, der er relevant, eller som regeringen eller EU tager med, når vi snakker global og europæisk handelspolitik.
Eigil Andersen (SF), 2008-06-10:
Der er en konkret retssag i gang om det spørgsmål, og hvis den ender med en dom om, at en jobklausul ikke skal fremgå af ansættelsesbeviset, vil partierne i Folketinget ændre lovgivningen, så det bliver et krav, at en klausul skal fremgå af ansættelsesbeviset, og det er meget, meget positivt.
Arne Melchior (CD), 1999-03-18:
Men det er da klart, at det, jeg her har sagt i mine ordførertaler og i mine korte bemærkninger, har jeg sagt på CD-gruppens vegne og efter en vedtagelse i gruppen, så jeg går da også ud fra, som hr. Thulesen Dahl lægger til grund, at der i hvert fald i den senere tid helt har været overensstemmelse mellem vore meldinger i Europaudvalget og vore meldinger her.
Charlotte Dyremose (KF), 2014-06-03:
Nu så ministeren ud, som om han rykkede lidt på sig, så det kan være, at ministeren går på talerstolen her lige om lidt, og jeg håber derfor, at ministeren også vil glæde os med en tilkendegivelse af, at det her med »forventes omkring den 1. august« ikke er et spørgsmål om, at der pludselig kan gå 2-3 måneder ekstra, men at det er et spørgsmål om, at vi ikke er helt sikre på, om det bliver i slutningen af juli eller i løbet af den 4.-5. august.
Per Clausen (EL), 2008-01-10:
Idet Folketinget konstaterer, at regeringens politik har ført til en omfattende overførsel af penge fra det offentlige sygehusvæsen til privathospitaler og vikarbureauer, og at dette har svækket de offentlige sygehuse og ført til mere ulighed i sundhedsvæsenet, opfordrer Folketinget regeringen til at - sikre, at alle behandlingsgarantier overholdes, ved at det offentlige sygehusvæsen tilføres de nødvendige midler; dette kan bl.a. ske ved at anvende de midler, der i dag overføres til den private sundhedssektor, til dette, - bruge de midler, der i dag bruges på skattesubsidiering af sundhedsforsikringer, til at forbedre det offentlige sygehusvæsen og - sikre bedre løn- og arbejdsforhold for det offentligt ansatte sundhedspersonale, sådan at det bliver muligt at rekruttere det fornødne personale uden at benytte sig af vikarbureauer.«
Margrethe Vestager (RV), 2009-10-29:
På det tidspunkt, hvor der er alvorlige, væsentlige barrierer og dyb, dyb bekymring for, om der træffes de nødvendige beslutninger på klimatopmødet, beslutninger om en bindende aftale, beslutninger om en juridisk bundet aftale, beslutninger om en aftale, der sikrer, at de rige, industrialiserede lande påtager sig et historisk medansvar for den situation, kloden er bragt i, får vi fra konservativ side en selvfedme, som jeg tror er uden sidestykke i Folketingssalen.
Villy Søvndal (SF), 2003-02-19:
Det ville jo være paradoksalt at påstå andet, kan jeg sige til statsministeren. Når man så udtrykket i ansigtet på den amerikanske delegation, som med Blix' afrapportering havde håbet at få grønt lys til at starte den krig, de hele tiden har villet, var det nogle ekstremt skuffede ansigter, man så.
Grete Schødts (S), 2000-03-22:
Vi vil ikke være med til at belønne kommuner, der ikke har sørget for at bygge et tilstrækkeligt antal plejeboliger til deres ældre. En vedtagelse af dette forslag vil blot yderligere lægge en dæmper på plejehjemsbyggeriet i de kommuner, der ønsker at skubbe deres problemer over til de andre kommuner.
Martin Henriksen (DF), 2018-12-12:
Man skal også huske på, at der jo er rigtig mange eksempelvis med tyrkisk baggrund og pakistansk baggrund osv., som også er blevet tildelt dansk statsborgerskab, og man kunne forestille sig, at der hurtigt ville komme en forholdvis stor muslimsk indvandring, hvis det var, man sagde, at fordi de så var danske statsborgere eller blevet danske statsborgere, fordi flertallet herinde havde tildelt dem dansk statsborgerskab, så kunne de få en ret til at hente hvem som helst til Danmark, alene fordi de var danske statsborgere.
Jann Sjursen (KRF), 2003-03-25:
Vi ved fra Kosovokrigen, hvor der også blev afsat midler til både nødhjælp og genopbygningsbistand, at de midler langt oversteg de penge, der var afsat på ulandsrammen til ekstraordinær humanitær indsats, og at man derfor begyndte at støvsuge andre konti, sådan at man reelt tog midler fra det, der skulle gå til FN-organisationer og programsamarbejdslande.
Lene Jensen (S), 2004-11-18:
Jeg håber meget på det, og jeg tror det faktisk også, når man ser på, hvordan det går lige p.t. For Socialdemokratiets vedkommende er der ikke nogen tvivl om, at diskrimination er uacceptabel, uanset på hvilken baggrund den foregår, så derfor kan der gives et tilsagn om også at kigge på andre former for diskrimination end dem, som her er nævnt.
Mette Gjerskov (S), 2020-11-19:
Den sidste del, jeg vil understrege, handler om der, hvor vi jo bredt i Folketinget har en pesticidstrategi, og her vil vi gerne have, at ministeren kan få mulighed for at registrere producenter, importører, leverandører, lagerholdere, distributører og forhandlere af bekæmpelsesmidler til erhvervsmæssig brug.
Rasmus Nordqvist (ALT), 2018-04-05:
Der synes jeg, at det er værd at se på, hvordan vi bakker op, hver gang der er kritik, og at vi ikke er dem, der står lidt i andet geled, men at vi faktisk går helt frem og står sammen med de andre lande, som bor lige om hjørnet, altså Sverige, Tyskland osv., når det kommer til menneskerettighederne og kritik af de krænkelser, der foregår.
Helle Thorning-Schmidt (S), 2014-10-09:
I forhold til hvad vi går til valg på, kan jeg sige – jeg vil ikke sige, hvad vi går til valg på, vi er ikke dér, vi har et stort folketingsår foran os – at vi meget læner os op ad vores egen 2020-plan, og i den kan man jo se, hvordan vi tilrettelægger den økonomiske politik.
Henrik Høegh (V), 2014-11-04:
Hvis der nu er gået 1 år eller 2, hvor man ikke har fornyet sit jagttegn – det sker jo i dag, hvor man inden for 10 år kan genforny – eller man nu først i år 8 indberetter og fornyer, har det så været ulovlig våbenbesiddelse i de 8 år, eller vil politiet bare sige: Nå nej, det var ærgerligt, nu skal du også se at få det her på plads?
Frank Aaen (EL), 2012-04-18:
Som sagt i de korte bemærkninger har vi altså nu over 20 forskellige initiativer fra lovforslag, der indbefattede en statsgaranti for – jeg kan ikke huske, om det var 3.000 eller 4.000 mia. kr. – til en stribe andre initiativer, der har stillet milliarder af skatteyderkroner på spil til mulighed for at låne.
Jacob Buksti (S), 2004-01-30:
Det, der har været helt afgørende for Socialdemokratiet, er, at det handler om at sikre, at sportsfolk, som vælger en professionel karriere og derfor i en ung alder giver afkald på at gå ind i uddannelse eller starte selvstændig virksomhed, kan få mulighed for efter endt karriere at starte på et fornuftigt grundlag, så fodboldspillere og andre, hvad vi har set flere eksempler på, ikke ender som bistandsklienter.
Torsten Gejl (ALT), 2022-02-08:
Er det den, hvor man legaliserer det, tager det ud af hænderne på rockerne, tager ansvaret for det fuldstændigt, eller er det en afkriminalisering, hvor man afkriminaliserer de sidste par led, så man får et lovligt salg, men hvor man ikke har taget det ud af hænderne på de store kriminelle netværk?
Ole Sohn (SF), 2004-05-28:
Jeg anerkender, at det her er et stort og komplekst område, og det skal jeg vende lidt tilbage til i min ordførertale, men jeg havde da i det mindste forestillet mig, at en regering, som har ønsket at slå sig op på at tage den lille mands parti og virkelig tage fat om de socialt dårligt stillede, havde været lidt mere åben og imødekommende for at løse et så påtrængende problem, som i øvrigt bliver stærkt stigende, i og med at de, der er på arbejdsmarkedet, faktisk får bedre pensionsdækning.
Katrine Robsøe (RV), 2020-05-26:
For at komme tilbage til beslutningsforslaget her vil jeg sige, at jeg virkelig godt kan forstå hensigten med det, når det kommer til ønsket om at sikre, at de små og mellemstore virksomheder ikke klemmes i aftaleforhandlinger eller skal vente helt absurd lang tid på deres penge.
Jørn Jespersen (SF), 1997-11-07:
Der er nogle ting i gang, og jeg er meget indstillet på på SF's vegne at følge arbejdet rundt omkring og også vurdere, f.eks. under udvalgsarbejdet, om der er yderligere ting, der kunne gøres fra Folketingets side i et samarbejde med amterne for at fremme udviklingen, sådan at flere, der har behov for det ud fra en vurdering af den enkeltes behov, kan få mulighed for hospiceophold eller andre tiltag, som kan sikre det, der er formålet med forslaget, nemlig en værdig omsorg og pleje og smertelindring for den enkelte døende.
Keld Albrechtsen (EL), 2000-10-05:
Jeg hørte økonomiministeren på et tidspunkt - nu ved jeg ikke, om økonomiministeren stadig væk er til stede i salen, det tyder det ikke meget på - sige, at et nej, som det altså blev den 28. september, var et nej til et helt og udelt og socialt solidarisk Europa.
Peder Hvelplund (EL), 2020-10-08:
Vi har i Enhedslisten foreslået, at vi skal afsætte 5 mia. kr. til en lavtløns- eller en ligelønspulje, som målrettes vores velfærdssektor, altså vores sosu'er, vores sygeplejersker, vores pædagoger og vores lærere.
Christian H. Hansen (DF), 2001-05-04:
Er det de 16 pct., som man i redegørelsen lader fremgå på side 15, hvor man siger, at landdistrikterne og landkommunerne har en helt konkret mulighed for at forøge befolkningen ved at modtage flere indvandrere og efterkommere fra tredjelande, og hvad er årsagen til, at man mener, at man lige pludselig skal gøre noget specielt, for at den gruppe skal bosætte sig i de her områder?
Kim Christiansen (DF), 2005-04-06:
Jeg kan ikke lade være med at undre mig lidt over – det er for ligesom at lede mig hen til et andet lille spørgsmål – at hr. Tom Behnke den 3. januar 1997 udtalte til Berlingske Tidende, at Schengenaftalen var en katastrofe; der var tale om en katastrofe.
Anni Svanholt (SF), 2001-10-11:
Borgerne har ikke en chance for at følge med i, hvilken service de betaler for, og det virker ansvarsforflygtigende for de folkevalgte, som skal stå til ansvar for opgaver, de ikke har umiddelbar indflydelse på eller kan gribe ind over for. Vi ser dette her som endnu et rent ideologisk forslag
Pernille Skipper (EL), 2012-01-17:
F.eks. er pædofilisager, som vi har talt om mange gange i løbet af i dag, nogle hjerteskærende sager, og der har vi faktisk brug for, at sandheden kommer frem, og det betyder også, at vi skal kunne pålægge psykologer i de meget grove sager at vidne i retten.
Gitte Lillelund Bech (V), 2012-03-22:
Men vi synes faktisk, at man skal arbejde videre med forslaget i Skatteudvalget, for det kunne jo tænkes, at man kunne lave en beretning og om ikke andet så opfordre regeringen til, at nu må den komme på banen og vise, at den faktisk vil gøre noget, og at det ikke bare skal være tom snak, at det skal kunne betale sig at gå på arbejde.
Ole Stavad (S), 2002-11-07:
Endelig må jeg sige til hr. Mikkel Dencker, at vi har jo altid været parate til i en forhandling med de lande, hvis det var sådan, at det har været nødvendigt, at sige o.k., så får det bopælsland mulighed for at tage sin skat først, og så fylder vi op, så der bliver balance i det. Så argumentationen fra Dansk Folkeparti er alene reelt - i hvert fald er den politiske virkning - at de, der har de højeste pensioner, som har fået de største skattefradrag, skal kunne få udbetalt pengene mere eller mindre skattefrit.
Jann Sjursen (KRF), 2000-09-06:
Det sidste gør vi for eksempel ved at yde bistand til verdens allerfattigste gennem en meget høj ulandsbistand som stort set ingen andre lande og ved også at yde bistand f.eks. til de central- og østeuropæiske lande for at styrke disse landes velfærdsudvikling, men også deres demokratier.
Line Barfod (EL), 2004-04-29:
Vi er enige i, at vi selvfølgelig politisk helt overordnet i serviceloven skal fastsætte, hvad det er for visioner, vi har for vores tilbud til børn, ligesom vi gør på en række andre områder. Men vi mener, det er vigtigt, at vi holder fast i den mangfoldighed, vi i dag har af forskellige institutioner på forskelligt pædagogisk grundlag osv., hvor man har mulighed for i den enkelte vuggestue eller børnehave forældre og pædagoger
Aaja Chemnitz Larsen (IA), 2016-01-22:
Jeg plejer jo at være fortaler for, at vi laver en tidlig indsats, og snakker vi f.eks. seksuelle overgreb, vil jeg sige, at jeg langt vil foretrække en tidlig indsats frem for en sen indsats – eller endnu bedre: at man forhindrer, at der sker seksuelle overgreb.
Jann Sjursen (KD), 2003-11-21:
Da Kristendemokraternes ordfører på området, fru Bodil Kornbek, ikke kan være til stede i dag, skal jeg på hendes vegne fremføre følgende: Kristendemokraterne har forståelse for, at kommunerne gives frihed på flest mulige områder, men vi kan ikke acceptere, at det sker på bekostning af borgerindflydelsen og dermed borgernes mulighed for at deltage i de demokratiske processer.
Holger K. Nielsen (SF), 2002-01-24:
Betyder det, at regeringen vil tage alvorligt, at der i de handelsaftaler, der er lavet mellem EU og Israel, faktisk er krav om overholdelse af menneskerettigheder og international lov, og at det i den forbindelse, sådan som jeg fortolker dem, ikke burde være muligt at fortsætte den ulovlige bosættelsespolitik?
Lars Aagaard (M), 2026-01-22:
Lad mig starte med at sige, at jeg er meget, meget enig i, at det er en vigtig opgave at have fokus på de rette bestyrelseskompetencer i de lokale forsyningsselskaber, og selv om regeringen ikke kan stemme for Danmarksdemokraternes forslag, vil jeg godt også sige tak for indspillet, for debatten er vigtig.
Eva Kjer Hansen (V), 2015-04-29:
Jeg vil gerne spørge justitsministeren, om det efter ministerens opfattelse er god regeringsførelse først at udsætte besvarelsen af Europaudvalgets spørgsmål 4, alm. del, som er stillet den 13. oktober 2014, med 4-6 uger for derefter mere end et halvt år senere, som det jo er nu, slet ikke at have svaret på spørgsmålet og ej heller har meldt tilbage, når der rykkes for, hvornår ministeren forventer at svare.
Villum Christensen (LA), 2012-05-10:
Der er jo ikke andet at sige til det, end at jeg må være en meget dårlig pædagog og ikke kan forklare de økonomiske sammenhænge, der handler om, at når man hiver penge op af folks lommer og bruger dem til et bestemt formål, er det selvfølgelig indlysende – nu nævnte ordføreren biogasanlæg – at der er nogle fagfolk, der drifter de her ting, og at de kommer i arbejde, men man forringer samlet set rammevilkårene for de øvrige sektorer.
Brian Mikkelsen (KF), 2008-12-12:
Jeg kan oplyse, at bestemmelsen om, at der kan gives afslag på dyreforsøg, der ikke vurderes at være til væsentlig gavn, i sin tid blev indsat for at sikre, at de fordele, som opnås gennem dyreforsøg, står mål med de ulemper, som dyrene påføres gennem forsøgene. Bestemmelsen bygger altså på en betragtning om, at det på den ene side er etisk betænkeligt at påføre dyr skade eller smerte, men at den viden, som opnås gennem dyreforsøg, på den anden side kan være af vital betydning for mennesker og dyr.
Mariann Fischer Boel (V), 1998-04-03:
Forleden sad vi og diskuterede netop det her spørgsmål i relation til en for sen indbetaling af afgifter på gødning, og i det udkast til lovforslag figurerede en rentesats på 1,3 pct. pr. påbegyndt måned, en sats, som vel nærmest kan sammenlignes med åger set i forhold til det nugældende renteniveau.
Anne Baastrup (SF), 1999-11-26:
Da vores ordfører på området, hr. Aage Frandsen, ikke kan være til stede, skal jeg kort meddele, at i og med dieselafgiften efter forhøjelsen kommer op på det niveau, som vi forventer at Tyskland forhøjer afgiften med, så er SF's udgangspunkt, at vi støtter lovforslaget, idet SF forventer, at pengene anvendes fornuftigt. Hvorvidt det sker, afgøres jo i disse dage og timer, så vi afventer vores endelige stillingtagen, til vi har helt styr på sagerne.
Tom Behnke (FRI), 2000-01-13:
Og der kan man så sige, at så er den del af vores beslutningsforslag i hvert fald overflødigt, for så er det på plads. Jeg undrer mig så over, at sundhedsministeren sagde, at hvis man kører for aggressivt frem - det mener jeg nu ikke vi på nogen måde gør med vores forslag - men hvis man gjorde det, kunne man komme i den situation, at antallet af donorer ville falde.
Kristian Pihl Lorentzen (V), 2016-01-26:
Så det er meget lovende, og Venstre noterer sig, at Vejdirektoratet lige nu arbejder på at færdiggøre den rapport, der kommer om resultaterne af det her forsøg, og når vi har den rapport, har vi et rigtig godt fagligt grundlag for en indførelse af fart med fornuft på landevejene.
Morten Østergaard (RV), 2007-04-10:
Det, som det her forskningsprojekt viser, er, at starthjælpen meget målrettet har den effekt særlig i forhold til kvinder, at de ikke bare kommer på anden offentlig forsørgelse; nej, de træder helt ud af arbejdsmarkedet og stiller ikke længere deres arbejdskraft til rådighed.
Torsten Schack Pedersen (V), 2017-03-28:
Og så skal vi i dag høre SF sige, at det er urimeligt, at den selvstændige erhvervsdrivende – hvis man har åbent mellem kl. 22 og kl. 6, for det bestemmer man jo selv – kan vælge at sige, at det af hensyn til personalets sikkerhed alene foregår med kortbetaling, altså elektronisk betaling.
Finn Sørensen (EL), 2016-03-15:
For De Radikales leder, Morten Østergaard mindede os jo her tidligere på dagen om statsministerens løfte fra valgkampen, hvor statsministeren sagde: »... jeg kommer aldrig til at føre en politik, der sender børn ned under den grænse«, altså den fattigdomsgrænse, som den daværende regering havde sat.
Ole Stavad (S), 1999-04-22:
Det er en væsentlig forudsætning, for at vi kan tiltrække virksomheder, for at vi kan fastholde virksomheder, for at vi kan have en god beskæftigelse. Med den udvikling, vi oplever i de her år og har oplevet de seneste år, er konsekvensen af det, at spændet imellem personbeskatning og erhvervsbeskatning bliver større.
Henning Hyllested (EL), 2013-05-28:
Man kan diskutere, hvor meget det skal kunne modstå, men det er klart, at i og med at ordningen bliver obligatorisk, er det nok i omegnen af ½ mia. kr. eller 500 mio. kr. eller noget i den stil, i hvert fald hvis man tænker på Cimber Sterlings konkurs.
Pia Christmas-Møller (UFG), 2008-04-10:
Jeg takker for det afbalancerede svar, som efter min mening er med til at kaste et meget vigtigt lys over, hvad der ligger i dette forslag til vedtagelse, for selvfølgelig skal vi jo netop finde svar på det dilemma, som vi ser udforme sig konkret netop nu.
Kim Edberg Andersen (NB), 2023-04-13:
Jeg vil godt lige stikke fingeren ind i forhold til det spørgsmål, som der ikke er blevet svaret på endnu, efter at to andre ordførere har stillet det, og det er, hvad det er, der gør, at Moderaterne mener, at et forslag stillet til EU ikke bare kan blive fremsat i det danske Folketing.
Mette Abildgaard (KF), 2017-11-23:
Jeg tror, mange af os, der er i salen her, har besøgt Jyllinge Nordmark, og er der noget, der har været ekstremt frustrerende for borgerne i Jyllinge Nordmark, så er det, at det har været så uforudsigeligt og så svært for dem at se, hvornår man fik en løsning på de store problemer og udfordringer, som de oplever.
Jørn Dohrmann (DF), 2007-02-22:
Derfor mener jeg også, at når vi ser på, hvor mange der skal med ind i betragtningen, er det forkert at sige: Nu er alle med, vi kan købe os til indflydelse ved bare selv at oprette nogle ting og så regne med, at det tager regeringen og dem, der ellers skal finansiere det hele, bare til efterretning.
Christian Friis Bach (RV), 2024-02-06:
Og den ordveksling, vi lige har hørt, og den manglende entydige, klare opbakning til et beslutningsforslag, der handler om noget, der er færøsk kompetence, fra de færøske medlemmer af Folketinget synes jeg også viser, at den her budbringer måske ikke er den helt rigtige.
Lars Løkke Rasmussen (V), 2004-01-22:
Men alt kan næppe lade sig gøre på én og samme tid, og derfor er det grundlæggende spørgsmål, om vi kan forfølge den målsætning, der jo må være vores fælles målsætning, nemlig at når folk bringer sig selv i en situation eller bringes i en situation, hvor de er så berusede, at de ikke kan tage vare på sig selv eller i øvrigt i en kombination, hvor de hverken kan tage vare på sig selv og i øvrigt har begået noget kriminelt, så skal vi skærme dem af.
Line Barfod (EL), 2003-02-21:
Det fremgår af bemærkningerne til lovforslaget, at ikke mindst de faglige organisationer kan føre sager om forskelsbehandling, men sagen er jo, at mange af de mennesker, der står i fare for forskelsbehandling, har en så løs tilknytning til arbejdsmarkedet, at de ikke har en faglig organisation i ryggen.
Maria Durhuus (S), 2023-10-26:
Erhvervsudviklingen i Ringkøbing og Kalundborg styrkes betragteligt med disse projekter, og trængslen ved Kolding aflastes med et nyt motorvejsspor i begge retninger mellem motorvejskryds Kolding og Kolding Vest, dvs. på den strækning, hvor den øst-vest-gående E20 ligger oven i den nord-syd-gående E45.
Jann Sjursen (KD), 2003-12-12:
Vedvarende energi er ikke bare noget grønt og langhåret noget, det er også et spørgsmål om at skaffe flere arbejdspladser, som vi har så hårdt brug for, og derfor kan staten ved at give en økonomisk saltvandsindsprøjtning på nogle af de områder være med til at fremme ikke bare et bedre miljø, men også at vi får flere og bæredygtige arbejdspladser. Vi har også foreslået, at man for alvor sætter ind med forskning og forsøg med brug af biobrændstoffer, sådan at vi også kan få reduceret CO2-udslippet fra transportsektoren.
Anne-Mette Winther Christiansen (V), 2014-04-11:
Det er vigtigt, at vi sætter ind med en præcis indsats over for vores børn og unge, og derfor skal det også være muligt at skærpe det forebyggende arbejde i kommunerne, sådan at vi, hvis vi møder et ungt menneske eller et barn, der er ved at komme på afveje, kan guide dem ind på den rette vej igen.
Rasmus Nordqvist (ALT), 2015-10-20:
Lige nu mener vi, det er rigtigt at stemme ja til det her, fordi vi kommer til at indgå i et samarbejde, som vi mener er vigtigt, og så vil vi selvfølgelig presse på, for at de andre ting, som vi mener er vigtige i forhold til EU-samarbejdet, kommer med.
Anders Fogh Rasmussen (V), 2007-10-02:
Justitsministeriet har i januar 2007 nedsat en arbejdsgruppe, der har til opgave med udgangspunkt i den tilgængelige videnskabelige forskning på området, herunder en udtalelse fra Det Dyreetiske Råd, at undersøge og vurdere behovet for at fastsætte nærmere regler for hold af malkekvæg, herunder hold af ungkvæg.
Per Clausen (EL), 2006-02-01:
Så det var selvfølgelig vigtigt, at Dansk Folkeparti var med i det flertal, for det var forudsætningen for, at det var et flertal, men jeg tror også, det var ret afgørende, at det var formuleret i en beretning fra Folketinget, inden man afsluttede forhandlingen af finansloven.
Kristian Jensen (V), 2005-10-12:
Når jeg reagerede på Rigsrevisionens rapport, som jeg gjorde, var det ikke på baggrund af deres beskrivelse af en fortid, men fordi de overhovedet ikke har medtaget alle de initiativer og virkemidler, som imødegår deres kritikpunkter fremadrettet, på trods af at vi på forhånd forud for færdiggørelsen af deres rapport har tilsendt dem alle de initiativer, som blev taget på området med sort arbejde, også initiativer, som imødegår en stor del af den kritik, som de nu lod stå uimodsagt, og dermed vistes kun et meget skævt billede af, hvad regeringen har gjort.
Joachim B. Olsen (LA), 2013-02-28:
Man kan i hvert fald konstatere, at når man ser på udviklingen i de reale, disponible indkomster over de sidste år, så må man sige, at man har en højere levestandard i dag, altså at man kan købe flere varer i dag, når man er på overførselsindkomst, end man kunne for f.eks. 10 år siden.
Morten Østergaard (RV), 2010-12-02:
Men det har der ikke været vilje til hos regeringen, som har valgt, tror jeg, at hidse sig op til at kunne finde 20 mio. kr. om året til nogle partnerskaber, som måske på papiret ser godt ud, men som i hvert fald får en meget spæd begyndelse med den bevilling, der er lagt i ryggen af dem.